কলম্বিয়ার প্রেসিডেন্টকে হুমকি দিলেন ট্রাম্প! কী বললেন?

ওয়েব ডেস্ক : ভেনেজুয়েলায় (Venezuela) মার্কিন সামরিক অভিযানের জেরে লাতিন আমেরিকায় (America) ক্রমেই বাড়ছে উত্তেজনা। সেই আবহেই এবার প্রকাশ্যে কলম্বিয়ার (Colombia) প্রেসিডেন্ট গুস্তাভো পেট্রোকে হুমকি দিলেন মার্কিন প্রেসিডেন্ট ডোনাল্ড ট্রাম্প (Donald Trump)। কড়া ভাষায় ট্রাম্প বললেন, “নিজেকে বাঁচাও”।

উল্লেখ্য, ভেনেজুয়েলায় সাম্প্রতিক ঘটনার তীব্র নিন্দা করেছিল কলম্বিয়া (Colombia)। কলম্বিয়া বিবৃতি দিয়ে জানিয়েছে, এই ধরনের সামরিক পদক্ষেপ গোটা লাতিন আমেরিকার সার্বভৌমত্বের জন্য বিপজ্জনক। এর ফলে গোটা অঞ্চলে রাজনৈতিক ও নিরাপত্তা সংকট আরও গভীর হতে পারে। তবে সেই মন্তব্যের ২৪ ঘণ্টা কাটতে না কাটতেই পাল্টা আক্রমণে নামলেন ট্রাম্প।

আরও খবর : ভেনেজুয়েলার পর নজরে কলম্বিয়া, মেক্সিকো, কিউবা! লাতিন আমেরিকায় আরও আগ্রাসী ট্রাম্প?

মার্কিন প্রেসিডেন্টের দাবি, মাদক পাচার রুখতে এবং মাদকবাহী জাহাজগুলি ধ্বংস করতে সম্প্রতি মার্কিন প্রেসিডেন্ট ক্যারিবিয়ান অঞ্চলে সেনা মোতায়নের নির্দেশ দিয়েছিলেন। গুস্তাভো পেট্রোর বিরুদ্ধে সরাসরি অভিযোগ এনে ট্রাম্প বলেন, প্রয়োজনে কলম্বিয়ার মাদক উৎপাদন কেন্দ্র ও পরীক্ষাগারগুলিতে হামলা চালাতেও তিনি দ্বিধা করবেন না। তার পরেই ভেনেজুয়েলায় হামলার ঘটনা ঘটে।

এই পরিস্থিতিতে আগাম সতর্কতামূলক পদক্ষেপ হিসেবে কলম্বিয়া ইতিমধ্যেই সীমান্ত এলাকায় সেনা মোতায়েন শুরু করেছে বলে খবর। আন্তর্জাতিক পর্যবেক্ষকদের মতে, ভেনেজুয়েলার পর কি তবে কলম্বিয়াও মার্কিন সেনার পরবর্তী লক্ষ্য হতে চলেছে? এই প্রশ্নই এখন ঘোরাফেরা করছে কূটনৈতিক মহলে।

লাতিন আমেরিকা (America) নিয়ে নিজের অবস্থান স্পষ্ট করে ট্রাম্প বলেন, পশ্চিম গোলার্ধে আমেরিকার প্রভাব নিয়ে কোনও আপস হবে না। তাঁর বক্তব্য, এই অঞ্চলের দেশগুলিতে বিপুল তেল ও প্রাকৃতিক সম্পদ রয়েছে এবং সেগুলির নিরাপত্তা নিশ্চিত গুরুত্বপূর্ণ। কলম্বিয়ার পাশাপাশি মেক্সিকো ও কিউবাকেও ইতিমধ্যেই সতর্কবার্তা দিয়েছে ওয়াশিংটন।